CELEX: 31978R0354
Language: el
Date: 1978-02-20 00:00:00
Title: Κανονισμός (ΕΟΚ) αριθ. 354/78 του Συμβουλίου της 20ής Φεβρουαρίου 1978 περί τροποποιήσεως του κανονισμού (ΕΟΚ) αριθ. 787/69 «περί χρηματοδοτήσεως των δαπανών παρεμβάσεως στην εσωτερική αγορά στον τομέα των σιτηρών και της ορύζης»

Avis juridique important

|

31978R0354

Κανονισμός (ΕΟΚ) αριθ. 354/78 του Συμβουλίου της 20ής Φεβρουαρίου 1978 περί τροποποιήσεως του κανονισμού (ΕΟΚ) αριθ. 787/69 «περί χρηματοδοτήσεως των δαπανών παρεμβάσεως στην εσωτερική αγορά στον τομέα των σιτηρών και της ορύζης»  

Επίσημη Εφημερίδα αριθ. L 050 της 22/02/1978 σ. 0004 - 0005 Ελληνική ειδική έκδοση: Κεφάλαιο 03 τόμος 20 σ. 0104 

++++ΚΑΝΟΝΙΣΜΟΣ ( ΕΟΚ ) αριθ . 354/78 ΤΟΥ ΣΥΜΒΟΥΛΙΟΥ  της 20ης Φεβρουαρίου 1978  περί τροποποιήσεως του κανονισμού ( ΕΟΚ ) αριθ . 787/69 " περί χρηματοδοτήσεως των δαπανών παρεμβάσεως στην εσωτερική αγορά στον τομέα των σιτηρών και της ορύζης "  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2788/72 ( 2 ) , και ιδίως το άρθρο 3 παράγραφος 2 ,  την πρόταση της Επιτροπής ,  Εκτιμώντας :  ότι , από την περίοδο εμπορίας 1977/1978 , αγορές παρεμβάσεως αρτοποιήσιμου σίτου δύνανται να πραγματοποιούνται στην τιμή αναγωγής  ότι , ως εκ τούτου , πρέπει να προσαρμοσθούν οι διατάξεις του κανονισμού ( ΕΟΚ ) αριθ . 787/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των σιτηρών και της ορύζης ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 496/77 ( 4 ) που αφορούν τους λογαριασμούς που πρέπει να καταρτισθούν για τον καθορισμό των καθαρών απωλειών των οργανισμών παρεμβάσεως   ότι , λόγω της τεχνικής εξελίξεως , έχουν εφαρμοσθεί από αρκετό διάστημα εναλλακτικές μεθόδοι ξηράνσεως , που αναφέρονται στο άρθρο 4 παράγραφος 1 του κανονισμού ( ΕΟΚ ) αριθ . 787/69 , για την καλή συντήρηση των προϊόντων  ότι , για το λόγο αυτόν , το άρθρο αυτό πρέπει να περιλαμβάνει και τις μεθόδους ειδικής καταψύξεως και ομογενοποιήσεως   ότι ο κανονισμός ( ΕΟΚ ) αριθ . 496/77 προσέθεσε στο άρθρο 4 παράγραφος 1 του κανονισμού ( ΕΟΚ ) αριθ . 787/69 ένα σημείο η )  ότι , εφ όσον υπάρχει ήδη στο σημείο η ) στον κανονισμό ( ΕΟΚ ) αριθ . 787/69 , το σημείο που έχει προστεθεί πρέπει να γίνει το σημείο θ ) ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο άρθρο 3 παράγραφος 1 πρώτο εδάφιο του κανονισμού ( ΕΟΚ ) αριθ . 787/69 μετά τις λέξεις " τιμή παρεμβάσεως " παρεμβάλλεται " η τιμή αναγωγής " .  Αρθρο 2  Στο άρθρο 4 παράγραφος 1 α ) και παράγραφος 2 β ) του κανονισμού ( ΕΟΚ ) αριθ . 787/69 προστίθεται η ακόλουθη περίοδος :  " Αν για μία ποσότητα έχει καθορισθεί τιμή αναγωγής , η αξία των αποθεματοποιημένων ποσοτήτων υπολογίζεται πολλαπλασιάζοντας τις ποσότητες αυτές με την τιμή αναγωγής που ισχύει κατά την πρώτη ημέρα του εν λόγω ημερολογιακού έτους . "  Αρθρο 3  Στο άρθρο 4 παράγραφος 2 γ ) πρώτο εδάφιο του κανονισμού ( ΕΟΚ ) αριθ . 787/69 , μετά τις λέξεις " βασική τιμή παρεμβάσεως " παρεμβάλλεται " ή , κατά περίπτωση , η τιμή αναγωγής " .  Αρθρο 4  Στο άρθρο 4 παράγραφος 1 δ ) του κανονισμού ( ΕΟΚ ) αριθ . 787/69 προστίθεται η ακόλουθη περίοδος :  " οι μέθοδοι ειδικής καταψύξεως και ομογενοποιήσεως εξομοιούνται με την ξήρανση " .  Αρθρο 5  Στο άρθρο 4 παράγραφος 1 του κανονισμού ( ΕΟΚ ) αριθ . 787/69 , το προστιθέμενο από τον κανονισμό ( ΕΟΚ ) αριθ . 496/77 σημείο η ) γίνεται το σημείο θ ) .  Αρθρο 6  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Eφαρμόζεται από το οικονομικό έτος 1977 , πλην του άρθρου 4 , το οποίο εφαρμόζεται από 1ης Ιανουαρίου 1978 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 20 Φεβρουαρίου 1978 .  Για το Συμβούλιο  Ο Πρόεδρος  Per HAEKKERUP  ( 1 ) ΕΕ αριθ . Ν 94 της 28.4.1970 , σ . 13 .  ( 2 ) ΕΕ αριθ . Ν 295 της 30.12.1972 , σ . 1 .  ( 3 ) ΕΕ αριθ . Ν 105 της 2.5.1969 , σ . 4 .  ( 4 ) ΕΕ αριθ . Ν 66 της 12.3.1977 , σ . 3 .